Handtekinn fyrir að aka yfir emúa
Tvítugur ástralskur maður hefur verið handtekinn vegna myndskeiðs, sem sýndi hann keyra bíl sínum viljandi á emúa, stóra ófleyga fugla sem víða má finna í ástralskri náttúru.
Myndskeiðinu var deilt á samfélagsmiðlum fyrr í vikunni og vakti það gríðarlega reiði á meðal Ástrala, sem einsettu sér að finna brotamanninn.
Lögreglan í Viktoríufylki tilkynnti í dag að maðurinn hefði verið handtekinn og hefði verið ákærður í fleiri liðum fyrir dýraníð. Hann kemur fyrir dóm í nóvember.
Í myndbandinu heyrðist í manninum fagna og öskra "fokking emúar" er hann keyrði á hvern fuglinn á fætur öðrum á fáförnum malarvegi í bænum Cowangie,  um 500 kílómetrum norðvestur af Melbourne.
"Þetta er frábært, ég náði þessum líka, og þessum," heyrist maðurinn segja í myndskeiðinu, á milli þess sem hann skellihlær.
Samkvæmt lögum í Viktoríufylki geta þeir sem fundnir eru sekir um dýraníð átt yfir höfði sér allt að tveggja ára fangelsisdóm og tæplega 6 milljóna króna sektargreiðslu.
Tvítugur ástralskur maður hefur verið handtekinn vegna myndskeiðs, sem sýndi hann keyra bíl sínum viljandi á emúa.
Myndskeiðinu var deilt á samfélagsmiðlum fyrr í vikunni og vakti það gríðarlega reiði á meðal Ástrala.
Lögreglan í Viktoríufylki tilkynnti í dag að maðurinn hefði verið handtekinn.
Samkvæmt lögum í Viktoríufylki geta þeir sem fundnir eru sekir um dýraníð átt yfir höfði sér allt að tveggja ára fangelsisdóm og tæplega 6 milljóna króna sektargreiðslu.